**INFORMACIJA O MOGUĆNOSTI NEPOSREDNOG UVIDA JAVNOSTI U RAD OPĆINSKOG VIJEĆA OPĆINE DUBRAVICA**

**(PRISUSTOVANJE JAVNOSTI NA SJEDNICAMA**

**OPĆINSKOG VIJEĆA OPĆINE DUBRAVICA)**

**JAVNOST RADA**

[**Poslovnik Općinskog vijeća Općine Dubravica**](http://www.dubravica.hr/dokumenti/Poslovnik-Opcinskog-vijeca-2021.pdf) **(„Službeni glasnik Općine Dubravica“ broj 01/2021)**

**Članak 71.**

(1) Sjednice Općinskog Vijeća su javne.

(2) Predstavnici udruga građana, građani i predstavnici medija mogu pratiti rad Općinskog vijeća, uz prethodnu najavu Predsjedniku Općinskog vijeća, Općinskom načelniku ili Jedinstvenom upravnom odjelu Općine, ali ne smiju remetiti red i tijek sjednice (primjerice, glasno razgovarati, upotrebljavati mobitel i dr.).

(3) Ukoliko je broj osoba koje prate rad Općinskog vijeća veći od broja raspoloživih mjesta, predsjednik Općinskog vijeća određuje broj osoba koje mogu pratiti rad Općinskog vijeća.

**Članak 72.**

(1) O radu Općinskog vijeća javnost se obavještava putem Službenog glasnika Općine Dubravica, oglasnih ploča i objavom na web stranicama Općine.

**Članak 73.**

(1) Od dostupnosti javnosti izuzimaju se oni podaci, koji su u skladu s posebnim propisima klasificirani određenim stupnjem tajnosti.

**Članak 74.**

(1) Radi što potpunijeg i točnijeg obavješćivanja javnosti o rezultatima rada Općinskog vijeća i radnih tijela može se dati službeno priopćenje za tisak i za druga sredstva priopćavanja, o čemu odlučuje predsjednik Općinskog vijeća.

Pisani zahtjev za prisustvovanje sjednici Općinskog vijeća Općine Dubravica potrebno je uputiti na jedan od načina:

**- elektroničkom poštom:**

Predsjednik Općinskog vijeća [opcina@dubravica.hr](mailto:opcina@dubravica.hr)

Općinski načelnik [nacelnik-opcina@dubravica.hr](mailto:nacelnik-opcina@dubravica.hr)

**- poštom:**

Općina Dubravica, Pavla Štoosa 3, 10293 Dubravica

**- osobnom predajom** zahtjeva:

u zgradi Općine Dubravica, Pavla Štoosa 3, 10293 Dubravica